open-index/open-wikipedia-markdown huggingface dataset:
தன் சிங் குஜ்ஜர்

**தன் சிங் குர்ஜார்** ( Dhan Singh Gurjar) தன்னா சிங் எனவும் அழைக்கப்படும், இவர் மீரட்டின் இந்திய கொத்தவால் (காவல்துறைத் தலைவர்) ஆவார். இவர் 1857 சிப்பாய் கிளர்ச்சியில் பங்கேற்று மீரட்டில் உள்ள பிரித்தானிய கிழக்கிந்திய நிறுவனத்துக்கு எதிராக ஆரம்ப நடவடிக்கைகளுக்கு தலைமை தாங்கினார்.   

## ஆரம்ப கால வாழ்க்கை
இவர் பஞ்ச்லி அல்லது பஞ்சாலி கிராமத்தில் பிறந்தார்.  மீரட்டில் உள்ள குஜ்ஜர்கள் பாரம்பரியமாக ஒரு சக்திவாய்ந்த சமூகமாக இருந்தனர். அவர்கள் இப்பகுதியில் நிலத்தையும், கால்நடை வர்த்தகத்தையும் கட்டுப்படுத்தினர். இருப்பினும், நிறுவனத்தின் ஆட்சியின் போது, அவர்கள் கால்நடைகளை மேய்ச்சலுக்காக நம்பியிருந்த நிலத்தின் பெரும்பகுதி ஜாட் போன்ற பிற குழுக்களுக்கு ஏலம் விடப்பட்டது. பிரித்தானிய அதிகாரிகள் அவர்களை குற்றப் பரம்பரைச் சட்டத்தின் கீழ் குற்றவாளிகள் என்று முத்திரை குத்தினர். மேலும் அவர்கள் இந்தியாவில் மிகவும் கொடூரமான மனிதர்கள் என்றும் வர்ணித்தனர் ".  

## 1857 கிளர்ச்சியில் பங்கு

1857 மே 10 அன்று, 1857 எழுச்சியின் போது மீரட்டில் கிழக்கிந்திய நிறுவன ஆட்சிக்கு எதிரான கிளர்ச்சி வெடித்தது. நகரின் கொத்தவாலாக, நகரத்தை பாதுகாப்பதே இவரது பணியாகும். இருப்பினும், இவரது அதிகாரிகள் பலர் அந்த நாளில் கிளர்ச்சியில் சேர அல்லது கிளர்ச்சியாளர்களின் கோபத்திலிருந்து தப்பிக்க இவரது படையை விட்டு வெளியேறினர். நகரத்தில் பெரிய அளவிலான கலவரமும், கொள்ளையும், கொலைகளும் நடந்தன. குதிரைகளைத் திருடியதற்காக இவரது இரண்டு காவலர்கள் இரண்டு குஜ்ஜர்களைக் கைது செய்தபோது, கிளர்ச்சியாளர்களிடமிருந்து பழிவாங்கலுக்குப் பயந்து கைது செய்ய வேண்டாம் என்று தடுத்தார். ஒருநாள் நள்ளிரவில், ஒரு பெங்காலியின் வீடு ஆயுதமேந்திய குஜ்ஜர்கள் அடங்கிய ஒரு பெரிய குழுவால் சூறையாடப்பட்டது. இவரது காவலர்கள் கொள்ளையடித்தவர்களில் இருவரை கைது செய்தனர். ஆனால் இவர் குஜ்ஜர்களுக்கு எதிராக சக்தியைப் பயன்படுத்துவதைத் தடுத்தார். குழு வெளியே செல்ல ஒப்புக்கொண்டதை அடுத்து, இவர் இருவரையும் கொள்ளையிலிருந்து விடுவித்தார்.  

இதற்குப் பின்னர் இவரும் ஒருசில காவலர்களும் தங்கள் பணியிலிருந்து வெளியே வந்தனர்.   இவர் மீரட் மாவட்டம் முழுவதிலுமிருந்து ஆயிரக்கணக்கான கிராம மக்களை நகர சிறைக்கு அழைத்துச் சென்றதாக நம்பப்படுகிறது. அதிகாரப்பூர்வ பதிவுகளின்படி, கிளர்ச்சியாளர்கள் சிறையில் இருந்து 839 கைதிகளை விடுவித்தனர். டெல்லி முற்றுகையில் பங்கேற்ற கிளர்ச்சியாளர்களில் இந்த கைதிகளும் அடங்குவர். 

## நினைவு

* மீரட்டில் சதர் காவல் நிலைய வளாகத்தில் கொத்தவால் தன் சிங் குஜ்ஜரின் சிலையை உத்தரபிரதேச காவல் இயக்குநர் ஓ.பி. சிங் திறந்து வைத்தார்.    

* மீரட் பல்கலைக்கழகத்தின் வளாக சமூக மையத்திற்கு "தன் சிங் கொத்தவால் சமூக மையம்" என இவரது பெயரிடப்பட்டது.  
* காசியாபாத்தின் லோனியில் உள்ள தன் சிங் குர்ஜார் மகாவித்யாலயாவுக்கும் இவரது  பெயரிடப்பட்டது. 

## உசாத்துணை

பகுப்பு:1857 இறப்புகள்
பகுப்பு:1820 பிறப்புகள்
கேமு கலானி

**கேமு கலானி** ( Hemu Kalani) (1923 மார்ச் 23 - 1943 சனவரி 21) இவர் இந்தியச் சுதந்திர இயக்கத்தின் போது சிந்தி புரட்சிகர மற்றும் சுதந்திரப் போராட்ட வீரர் ஆவார். நாட்டின் சுதந்திரப் போராட்டத்திற்காகத் தியாகம் செய்த இளைய புரட்சியாளர்களில் ஒருவரான இவர், தனது 20 வது பிறந்தநாளுக்கு இரண்டு மாதங்களுக்கு முன்னர் 19 வயதாக இருந்தபோது ஆங்கிலேயர்களால் தூக்கிலிடப்பட்டார். இவர் அகில இந்திய மாணவர் கூட்டமைப்புடன் இணைந்த ஒரு மாணவர் அமைப்பான  சுய இராச்சிய சேனையின் தலைவராக இருந்தார்,

## ஆரம்பக் கால வாழ்க்கை
இவர் 1923 மார்ச் 1923 அன்று சிந்து (இப்போது பாக்கித்தான் ) சுக்கூர் என்ற இடத்தில் பிறந்தார்.  இவரின் பெற்றோர் பெசுமல் கலானியும், ஜெதி பாய் ஆகியோராவர். ஓர் இளைஞனாக இவர் தனது நண்பர்களுடன் சேர்ந்து வெளிநாட்டுப் பொருட்களைப் புறக்கணிப்பதற்காகப் பிரச்சாரம் செய்தார். மேலும் சுதேசி பொருட்களைப் பயன்படுத்த மக்களை வற்புறுத்த முயன்றார். புரட்சிகர நடவடிக்கைகளில் ஈர்க்கப்பட்ட இவர், பிரித்தானியரை விரட்டியடிக்கும் நோக்கத்துடன் எதிர்ப்பு நடவடிக்கைகளில் பங்கேற்கத் தொடங்கினார். இவர் பிரித்தானிய இராச்சியத்திற்கு எதிரான தாக்குதல்களையும் அவர்களுக்குச் சொந்தமான வாகனங்களை எரிப்பதிலும் ஈடுபட்டிருந்தார்.

## சுதந்திரப் போராட்டம்
thumb|கேமு கலானியின் இறுதிச் சடங்கு, 21 சனவரி 1943
1942 ஆம் ஆண்டில் தொடங்கப்பட்டபோது, மகாத்மா காந்தியின் வெள்ளையனே வெளியேறு இயக்கத்தில் இவர் சேர்ந்தார். சிந்தில் இயக்கத்திற்கு ஆதரவு பிரித்தானிய ஆட்சியாளர்கள் ஐரோப்பியப் படைவீரர்களைக் கொண்ட சிறப்புத் துருப்புக்களை அனுப்ப வேண்டியிருந்தது. இந்தத் துருப்புக்களின் இரயிலும், அவற்றின் பொருட்கள் தனது  நகரத்தின் வழியாகச் செல்லும் என்று இவர் கண்டுபிடித்தார். இரயில் பாதையிலிருந்து உலோகப் பட்டிகளை அகற்றுவதன் மூலம் அதைத் தடம் புரள முடிவு செய்தார். இவருக்கோ அல்லது இவருடைய சகாக்களுக்கோ தேவையான கருவிகள் இல்லை. எனவே இதற்காக ஒரு கயிற்றைப் பயன்படுத்த வேண்டியிருந்தது  .

நாசவேலை முடிவதற்கு முன்னர் இவர்கள் பிரித்தானியத் துருப்புக்களால் கண்டுபிடிக்கப்பட்டனர். இவர் பிடிபட்டு, சிறையில் அடைக்கப்பட்டார். இவரது சக சதிகாரர்களின் பெயர்களைக் கூறச் சித்திரவதை செய்யப்பட்டார். இவர் எந்தத் தகவலையும் வெளியிட மறுத்து, விசாரணைக்கு உட்படுத்தப்பட்டு மரண தண்டனை விதிக்கப்பட்டார். சிந்து மக்கள் ஆளுநரிடம் கருணையைக் கோரினர். ஆனால் அதை வழங்குவதற்கான நிபந்தனை என்னவென்றால், இவரது இணைச் சதிகாரர்களின் அடையாளத்தை அதிகாரிகளுக்குத் தெரிவிக்க வேண்டும். இவர் மீண்டும் தகவல்களை வெளியிட மறுத்துவிட்டார். இவர் சனவரி 21, 1943 அன்று தூக்கிலிடப்பட்டார்  .

மரண தண்டனை வழங்கப்பட்டதில் இவர் மிகவும் மகிழ்ச்சியடைந்ததாகக் கூறப்படுகிறது. வழக்கத்திற்கு மாறாக, இவர் தண்டனைக்கும், மரணதண்டனைக்கும் இடையேயான நேரத்தில் இவர் ஒரு நல்ல உடல் எடையைப் பெற்றார். மரணதண்டனை நிறைவேற்றப்பட்ட நாளில், இவர் மிகுந்த மகிழ்ச்சியுடன் காணப்பட்டார். பகவத் கீதையின் நகலை கையில் வைத்துக் கொண்டு தூக்கு மேடைக்குச் சென்றார், முழு வழியிலும் புன்னகைத்துக் கொண்டே இருந்தார்.

## மேலும் காண்க
* பகத் சிங்

## உசாத்துணை

## வெளி இணைப்புகள்

பகுப்பு:1943 இறப்புகள்
பகுப்பு:1923 பிறப்புகள்
பகுப்பு:இந்தியப் புரட்சியாளர்கள்
பகுப்பு:இந்திய விடுதலைப் போராட்ட வீரர்கள்
மாலிக் முனவர் கான் அவான்

**மாலிக் முனாவர் கான் அவான்** (Malik Munawar Khan Awan) இவர் பாக்கித்தான் இராணுவத்தில் ஒரு முக்கிய தரவரிசை அதிகாரியாக இருந்தார். இவரது வாழ்க்கை பிரித்தானிய இந்திய இராணுவத்தில் தொடங்கியது. மேலும், யப்பானிய பேரரசு இராணுவம், உலகில் நட்பு நாடுகளுக்கு எதிராக போராடிய புரட்சிகர இந்திய தேசிய இராணுவத்தில் தலைமையை உள்ளடக்கியது.  இரண்டாம் இம்பால் போரின்போது 2 வது இந்திய தேசிய இராணுவத்தின் கரந்தடிப் போர் முறை கெரில்லா படைப்பிரிவுக்கு இவர்  தலைமை தாங்கினார்.  1965 ஆம் ஆண்டில் ஜிப்ரால்டர் நடவடிக்கையின் போது இவர் செய்த பணிக்காக இவர் ஒரு சிறந்த விருதைப் பெற்றார். 

## ஆரம்ப கால வாழ்க்கை
இவர் பிரித்தானிய இந்தியாவின் பஞ்சாபின் சக்வால் மாவட்டத்தில் பிறந்தார். ஒரு சிறுவனாக, இவர் ஒரு தடகள விளையாட்டு வீரராவார்.  இராணுவத்தில் பங்கேற்பதற்காக ஆங்கிலேயர்களால் வளர்க்கப்பட்டார்.  

## தொழில்
இரண்டாம் உலகப் போரில் சிங்கப்பூரைப் பாதுகாக்க முயன்றபோது யப்பானியப் படைகளால் கைப்பற்றப்பட்டு போர்க் கைதிகளாக ஆக்கப்பட்டவர்களில் இவரும் ஒருவர். சிறையில் இருந்தபோது இவர் யப்பானிய மொழியைக் கற்றுக்கொண்டார். மேலும் இந்த சரளமானது இவரை சிறைப்பிடித்தவர்களின் கவனத்திற்குக் கொண்டு வந்தது. அவர்கள் இவரை சிறை முகாமில் இருந்து வெளியேற்றி, யப்பானியப் பேரரசின் இராணுவத்தில் சேர்த்தனர், அங்கு இவர் சிறப்பு பயிற்சி பெற்றார்.  

சுபாஷ் சந்திர போஸ் தலைமையிலான இந்திய தேசிய இராணுவம் 1942 இல் உருவாக்கப்பட்டபோது, பிரிட்டிசு ஆட்சியில் இருந்து இந்திய சுதந்திரத்திற்கான போராட்டத்தில் இவர் இணைந்தார். இவர் நேச நாட்டுப் படைகளால் பிடிக்கப்பட்டு, இரண்டாம் உலகப் போரின் முடிவில் தேசத்துரோக வழக்கு விசாரணைக்காக இந்தியா திரும்பினார்.  

இந்தியப் பிரிவினை ஏற்பட்டபோது மற்ற இந்திய தேசிய இராணுவக் கைதிகளுடன் இவரும் விடுவிக்கப்பட்டார்.பின்னர், இவர் பாக்கித்தானுக்கு குடிபெயர்ந்தார். பிரதமர் லியாகத் அலிகான் பாக்கித்தான் இராணுவத்தில் சேர இவரை அழைத்தார். பின்னர் அவர் ஆசாத் காஷ்மீர் படைகளில்  சேர்ந்தார். பின்னர் இது ஆசாத் காஷ்மீர் படைப்பிரிவாக மாறியது. 

ஜம்மு-காஷ்மீரில் பாக்கித்தான் ஊடுருவலை நோக்கமாகக் கொண்டு ஜிப்ரால்டர்  நடவடிக்கை என்பது சூலை 1965 இல் தொடங்கப்பட்டது. அப்போது மேஜர் பதவியில் இருக்கும் இவர், இதில் ஈடுபட்டார், ரஜௌரிக்கு அருகிலுள்ள ஒரு கண்வாயில் துருப்புக்கள் கடும் சண்டையில் ஈடுபட்டது. இவர் சுமார் 500 சதுர மைல் பரப்பளவை மூன்று மாத காலத்திற்கு கட்டுப்படுத்தினார், லெப்டினென்ட் ஜெனரல் மகமூத் அகமது தனது 1965 ஆம் ஆண்டு போர் புத்தகத்தில், முனவர் பள்ளத்தாக்கின் உள்ளூர் மக்களிடமிருந்து முழு ஆதரவைப் பெற்றார் என எழுதுகிறார். இந்தியா - பாக்கித்தான்  போர் முடிவடைந்த நேரத்தில், இவர் அந்தப் பள்ளத்தாக்கின் கட்டுப்பாட்டை திறம்பட வைத்திருந்தார். மேலும், யுத்த நிறுத்தத்தை கண்காணிக்க ரஜௌரி பள்ளத்தாக்கில் இறங்கிய ஐக்கிய நாடுகளின் இராணுவ பார்வையாளர்களையும் வரவேற்றார். இருப்பினும், இந்தியாவுக்கும் பாக்கித்தானுக்கும் இடையிலான தாஷ்கண்ட் ஒப்பந்தத்தின் பின்னர், இவர் தனது படைகளைத் திரும்பப் பெற்று இராவல்பிண்டிக்குத் திரும்ப உத்தரவிட்டார்.  

ரஜௌரி பள்ளத்தாக்கில் இவர் செய்த செயல்களுக்காக இவருக்கு சீதாரா-இ-ஜுரத் விருது வழங்கப்பட்டது, மேலும் பீல்ட் மார்ஷல் அயூப்கானால் "ரஜௌரி மன்னர்" என்றும் குறிப்பிடப்பட்டார். சில ஆண்டுகளுக்குப் பிறகு இவர் இறந்தார்.  

## நினைவுச் சின்னங்கள்
இந்திய காஷ்மீரில் ரஜௌரி நகரைக் கண்டும் காணாதவாறு அமைந்திருக்கும் பிர் கி காலி கண்வாய்க்கு வடக்கே பிர் பாஞ்சால் மலைத்தொடரில் உள்ள ஒரு கண்வாய்க்கு உள்ளூர்வாசிகளால் மேஜர் முனவர் எனப் பெயரிடப்பட்டது. 

## மேற்கோள்கள்

பகுப்பு:இந்திய தேசிய ராணுவம்
முஜிபுர் ரகுமான் (இலங்கை அரசியல்வாதி)

**முகமது முஜிபுர் ரகுமான்** (*Mohamed Mujibur Rahman*, பிறப்பு: 17 ஏப்ரல் 1968) இலங்கை முசுலிம் அரசியல்வாதியும் நாடாளுமன்ற உறுப்பினரும் ஆவார்.

## வாழ்க்கைக் குறிப்பு
முஜிபுர் இரகுமான் 1968 ஏப்ரல் 17 இல் பிறந்தார். கொழும்பு, சாகிரா கல்லூரியில் கல்வி கற்றார்.

## அரசியலில்
முஜிபுர் ரகுமான் 2014 மேல் மாகாணசபைத் தேர்தலில் கொழும்பு மாவட்டத்தில் ஐக்கிய தேசியக் கட்சி வேட்பாளராகப் போட்டியிட்டு வெற்றி பெற்று மேல் மாகாணசபை உறுப்பினரானார். பின்னர் 2015 நாடாளுமன்றத் தேர்தலில் ஐக்கிய தேசியக் கட்சியின் வேட்பாளராக கொழும்பு மாவட்டத்தில் போட்டியிட்டு வெற்றி பெற்று நாடாளுமன்றத்திற்கு முதல் தடவையாகத் தெரிவு செய்யப்பட்டார். 2020 இல் இவர் ஐக்கிய தேசியக் கட்சியில் இருந்து விலகி சஜித் பிரேமதாச தலைமையிலான ஐக்கிய மக்கள் சக்தியில் இணைந்தார்.

2020 நாடாளுமன்றத் தேர்தலில் கொழும்பு மாவட்டத்தில் ஐக்கிய மக்கள் சக்தி வேட்பாளராகப் போட்டியிட்டு மீண்டும் நாடாளுமன்றம் சென்றார்.

## தேர்தல் வரலாறு
} || **தெரிவு**
|-
| 2015 நாடாளுமன்றம் || கொழும்பு மாவட்டம் || style="background:;"| || ஐக்கிய தேசியக் கட்சி || style="background:;"| || ஐக்கிய தேசிய முன்னணி || align=right| || **தெரிவு**
|-
| 2020 நாடாளுமன்றம் || கொழும்பு மாவட்டம் || style="background:;"| || ஐக்கிய மக்கள் சக்தி ||  style="background:;"| || ஐக்கிய மக்கள் சக்தி || align=right| || **தெரிவு**
|}

## மேற்கோள்கள்

பகுப்பு:1968 பிறப்புகள்
பகுப்பு:வாழும் மக்கள்
பகுப்பு:இலங்கை முசுலிம்கள்
பகுப்பு:ஐக்கிய தேசியக் கட்சி அரசியல்வாதிகள்
பகுப்பு:இலங்கையின் 15வது நாடாளுமன்ற உறுப்பினர்கள்
பகுப்பு:இலங்கையின் 16வது நாடாளுமன்ற உறுப்பினர்கள்
பகுப்பு:ஐக்கிய மக்கள் சக்தி அரசியல்வாதிகள்
பகுப்பு:கொழும்பு மாவட்ட நபர்கள்
அய்-அய்

**அய்-அய்** ஆபிரிக்கா கண்டத்தின் மடகாஸ்கர் தீவுப் பகுதியின் காடுகளில் வாழும் லெமூர் இனத்தின் மிகச்சிறிய பாலூட்டி விலங்கு ஆகும். இது அநேகமாக உலகின் விசித்திரமான பாலூட்டியாகும். அதன் பேய் அம்சம் அதற்கு அதன் பெயரைக் கொடுத்தது: லத்தீன் மொழியில் லெமூர் என்ற சொல்லுக்கு "இரவு ஆவி" என்று பொருள். அய்-அய் விலங்கின் கைகளில் உள்ள நடு விரல் மற்ற விரல்களை விட மிக நீளமானது, மேலும் இது பூச்சிகளின் லார்வாக்களைப் பிரித்தெடுக்க மரங்களின் பட்டைகளை உரித்தெடுக்க பயன்படுகிறது. இதன் முக்கிய உணவான புழு மற்றும் பூச்சிகள் கிடைக்காத போது, காளான்கள், பழங்கள் மற்றும் கொட்டைகளை உணவாகக் கொள்கிறது. இவைகள் மிகப் பெரிய கண்கள், விரிந்த செவிகள், நீண்ட விரல்கள் கொண்டுள்ளது. மடகாஸ்கரின் காடுகளை கண்மூடித்தனமாக வெட்டுவதால், அய்-அய் விலங்குகள் அழிந்து போகும் அபாயத்தில் உள்ளது.

நன்கு வளர்ந்த அய் அய் விலங்கிற்கு  உடல் பாகமும்,  நீளம் கொண்ட வாலும்,  எடையும் கொண்டிருக்கும்.  உள்ளது.

## மேற்கோள்கள்


## வெளி இணைப்புகள்
*அய் அய் லெமூர் - காணொலி

பகுப்பு:லெமூர்கள்
பகுப்பு:முதனிகள்
அரியன்னூர் குடைகள்

**அரியன்னூர் குடைகள்** (*Ariyannur Umbrellas*) என்பவை கேரளத்தின், திருச்சூர் மாவட்டத்தின் கண்டனாசேரி பஞ்சாயத்தின், அரியன்னூரில் அமைந்துள்ள தொல்பழங்கால பெருங்கற்காலப் ஈமக்குழிகளாகும். 1951 ஆம் ஆண்டு இந்தியத் தொல்லியல் துறை  இதை பாதுகாக்கப்பட்ட நினைவுச்சின்னமாக அறிவித்தது. இந்த தளத்தில் ஆறு குடை கற்கள் அல்லது காளான் கற்கள் உள்ளன, இவை உள்ளூரில் குடைக்கல்லு என்று அழைக்கப்படுகின்றன. இவற்றில், நான்கு அப்படியே உள்ளன, இரண்டு ஓரளவு உடைந்த நிலையில் உள்ளன.
.
இவை கி.மு. 2000 முதல் இருந்து வருவதாக நம்பப்படும் பெரிய குடக்கல்லு பரம்பு வளாகத்தின் ஒரு பகுதியாகும்.

## படக்காட்சியகம்

Ariyannur Umbrellas DSC 0775.JPG|அரியன்னூர் குடைகள்
Ariyannur Umbrellas DSC 0766.JPG|அரியன்னூர் குடைகள்
Ariyannur Umbrellas DSC 0767.JPG|அரியன்னூர் குடைகள்
Ariyannur Umbrellas DSC 0771.JPG|அரியன்னூர் குடைகள்
Ariyannur Umbrellas DSC 0764.JPG|அரியன்னூர் குடைகள்


## குறிப்புகள்

பகுப்பு:கேரள வரலாறு
பகுப்பு:வரலாற்றுக்கு முற்பட்ட இந்தியா
பகுப்பு:திருச்சூர் மாவட்டத்திலுள்ள சுற்றுலாத் தலங்கள்
கஸ்பா கணபதி கோயில்

**கஸ்பா கணபதி கோயில்** (**Kasba Ganapati**) இந்தியாவின் மகாராட்டிரா மாநிலத்தின் புனே நகரத்தில் கணபதிக்கு அர்ப்பணிக்கப்பட்ட  கோயில் ஆகும்.  புனே நகரத்தில் இக்கணபதி சிலையை தாதாஜி கொண்டதேவ் கண்டுபிடித்தார். இச்சிலையைக் கொண்டு பேரரசர் சிவாஜி மற்றும் அவரது அன்னை ஜிஜாபாய் புனே நகரத்தில் சனிவார்வாடா பகுதியில் 1639-இல் கணபதி கோயிலை நிறுவினார். இதுவே புனே  நகரத்தின் முதன்மை தெய்வம் ஆகும். பேஷ்வாக்கள் ஆட்சிக் காலத்தில் சனிவார்வாடா பகுதியில் அமைந்த கஸ்பா கணபதி கோயிலை செப்பனிட்டு, விழாக்கள் எடுத்தனர். 

இக்கணபதியே புனே நகரத்தின் முதன்மை தெய்வச் சிலை என பாலகங்காதர திலகர் தீர்மானித்தார்.
இந்திய விடுதலை இயக்கத் தலைவர்களில் ஒருவரான பாலகங்காத திலகரின் முயற்சியால், பிரித்தானிய  இந்தியாவின் ஆட்சியாளர்களுக்கு எதிராக மக்களை ஒன்றுபடுத்த, 1893-ஆம் ஆண்டு முதல் கணபதி சிலையுடன், கணபதி சதுர்த்தி விழா ஊர்வலம் கொண்டாடத் துவக்கப்பட்டது. இந்த ஊர்வலம் பாலகங்காதர திலகர் வீட்டிலிருந்து சனிவார்வாடா வரை நிகழ்த்தப்பட்டது. இதன் பிறகு சில ஆண்டுகளில் விநாயகர் சதுர்த்தி விழா பம்பாய் மாகாணம் முழுவதும் பரவியது.

## வருடாந்திர கணபதி விழா
1925-ஆம் ஆண்டு வரை கஸ்பா கோயில் வளாகத்தில் மட்டும் நடைபெற்றுக் கொண்டிருந்த விநாயகர் சதுர்த்தி விழா, 1926-ஆம் ஆண்டு முதல் புனே நகரத்தின் பல உள்ளரங்க மண்டபங்களில் நடைபெற்றது. தற்போது புனே நகரத்தில் விநாயகர் சதுர்த்தி விழா 10 நாள் இந்து சமயப் பண்பாட்டு திருவிழாவாக கொண்டாடப்படுகிறது. 

## மேற்கோள்கள்


## வெளி இணைப்புகள்
*புனே கஸ்பா கணபதி கோயில் - காணொலி  

பகுப்பு:புனே
பகுப்பு:புனேயிலுள்ள இந்துக் கோயில்கள்
ஆற்காடு ரங்கநாத முதலியார்

**ஆற்காடு ரங்கநாத முதலியார்** (29 ஜூன் 1879 &ndash; 8 ஜூலை 1950) ஓர் இந்திய அரசியல்வாதி மற்றும் தத்துவவாதி ஆவார். 1926 முதல் 1928 வரை சென்னை மாகாணத்தில் பொது சுகாதாரம் மற்றும் கலால் அமைச்சராகப் பணியாற்றினார். ரங்கநாத முதலியார் பெல்லாரியைச் சேர்ந்தவர.

## ஆரம்ப கால வாழ்க்கை
ரங்கநாத முதலியார் 1879 ஆம் ஆண்டு  ஜுன் 29 அன்று சென்னை மாகாணத்தில் ஒரு முதலியார் குடும்பத்தில் பிறந்தார். இவர் சென்னையில் பள்ளிப்படிப்பை முடித்தார். சென்னை கிறித்துவக் கல்லூரி மற்றும் டாகர் அம்பேத்கர் அரசு சட்டக் கல்லூரிகளில் பட்டம் பெற்றார். இவர் 1901 ஆம் ஆண்டில் அரசுப் பணியில் சேர்ந்து பெல்லாரி துணை கலெக்டராக பணியாற்றினார்.  பின்னர், இவர் இறை ஞானத்தால் ஈர்க்கப்பட்டு அன்னி பெசண்டினை பின்பற்ற தொடங்கினார்.

## பொது வாழ்க்கை
ரங்கநாத முதலியார் 1914 இல் இளம் ஆண்கள் இந்திய சங்கத்தை நிறுவி 1915 இல் கோகலே மண்டபத்தை கட்டினார். முதலியார் 1924 இல் தேசிய மாநாட்டின் தூதுக்குழுவின் ஒரு அங்கமாக பெசண்டுடன் லண்டனுக்குச் சென்றார்.

## அரசியல்
நீதிக் கட்சியின் பனகல் ராஜாவின் நிகழ்வில் ரங்கநாத முதலியார் அரசியலில் சேர்ந்தார். ரங்கநாத முதலியார் பெல்லாரியில் இருந்து சென்னை மாகாணத்தின் சட்டமன்றத் தேர்தலில் போட்டியிட்டு சட்டமன்றத்திற்கு தேர்ந்தெடுக்கப்பட்டார். முதலியார் சைமன் குழுவை எதிர்த்து தான் வகித்த பொது சுகாதாரம் மற்றும் கலால் அமைச்சர் பதவியை(1926 முதல் 1928 வரை) ராஜினாமா செய்தார். இவர் ராஜினாமா செய்தபோது, பி. சுப்பாராயண் ஆட்சியில் இருந்தார். ரங்கநாத முதலியருக்குப் பின் எஸ்.முதையா முதலியார் அந்த பதவிக்கு வந்தார்.

ரங்கநாத முதலியார் பதவி விலகியதைத் தொடர்ந்து, இந்திய தேசிய காங்கிரசில் சேர்ந்தார். 1935 முதல் 1939 வரை திருமலை - திருப்பதி தேவஸ்தானம் குழுவின் முதல் ஆணையாளராக பணியாற்றினார்.

## குறிப்புகள்

* 

பகுப்பு:1950 இறப்புகள்
பகுப்பு:1879 பிறப்புகள்
2009 இந்தியன் பிரீமியர் லீக்

**2009 இந்தியன் பிரீமியர் லீக்** அல்லது சுருக்கமாக , இந்தியத் துடுப்பாட்டக் கட்டுப்பாடு வாரியம் (BCCI)ஆல் 2007ல் நிறுவபட்ட இந்தியன் பிரீமியர் லீக் மட்டைப்பந்தாட்டத்தின் இரண்டாம் பருவ ஆட்டத்தை குறிக்கிறது. இந்த 2009 க்கான போட்டிகள் தென்னாப்பிரிக்காவில் நடைபெற்றது. இந்த ஆட்டங்கள் 18 ஏப்ரல் முதல் 24 மே 2009 வரை நடைபெற்றது. மேலும் இந்தியாவில் மட்டும் 200 மில்லியனுக்கும் அதிகமான மக்கள் தொலைக்காட்சியில் போட்டிகளில் கண்டுள்ளனர்.

ஐபிஎல் இரண்டாவது பருவம் தென்னாப்பிரிக்காவில் நடைபெற்றது காரணம் இந்தியப் பொதுத் தேர்தல், 2009 நடந்தால் பாதுகாப்புகள் கருதி இந்திய அரசு மறுத்துவிட்டது. இரண்டாவது பருவ விளையாட்டு இந்தியாவில் நடத்தவில்லை என்றாலும் போட்டியின் வடிவத்தில் எந்த மாறுதலும் பிசிசிஜ செய்யவில்லை.

## நடைபெற்ற இடங்கள்

## அணிகள் மற்றும் நிலைகள்

:Full table on cricinfo
:Full table on cricinfo
:**(C)** = இறுதி வெற்றியாளர்; **(R)** = இறுதிப் போட்டியில் தோற்ற அணி.

## முடிவுகள்

## குழு நிலை

: *நேரங்கள் [[இந்திய சீர் நேரம்]] ( [[ஒ.ச.நே + 05:30|UTC + 05: 30]] ).* *தென்னாப்பிரிக்காவில் உள்ளூர் நேரத்திற்கு 3.5 மணிநேரத்தைக் கழிக்கவும்*  

----

----

----

## நக் அவுட்

#### Preliminary
அரை இறுதி 1

----

----

#### இறுதிப் போட்டி

----

## தரவுகள்

### துடுப்பாட்டம்

#### அதிக ஓட்டங்கள்

 Tournament's leading scorer wore an orange cap when fielding.

:  Cricinfo இல் முழு அட்டவணை 

: குறைந்தது 200 ஓட்டங்கள்

:  Cricinfo இல் முழு அட்டவணை 

### பந்துவீச்சு

#### அதிக விக்கட்டுகள்

:  Cricinfo இல் முழு அட்டவணை 
:  **குறிப்பு** : வீரர்கள் பெரும்பாலான விக்கெட்டுகளுக்கு சமமாக இருந்தால் பொருளாதார வீதம் டை பிரேக்கராக செயல்படுகிறது. 

#### சிறந்த பந்துவீச்சு

: குறைந்தது 25 ஓவர்கள் வீசல்

:  கிரிகின்போவில் முழு பொருளாதார அட்டவணை 

## பிற விருதுகள்
**போட்டியின் வீரர்:** ஆடம் கில்கிறிஸ்ட் - டெக்கான் சார்ஜர்ஸ்

**கிராண்ட் பைனலின் வீரர்:** அனில் கும்ப்ளே - ராயல் சேலஞ்சர்ஸ் பெங்களூர்

**போட்டியின் யு -23 வெற்றி:** ரோஹித் சர்மா (333 ரன்கள், 11 விக்கெட்டுகள்) - டெக்கான் சார்ஜர்ஸ் 

**போட்டியின் அதிகபட்ச ஸ்கோர்:** மணீஷ் பாண்டே (114 *) - ராயல் சேலஞ்சர்ஸ் பெங்களூர்

**ஹாட்ரிக்** யுவராஜ் சிங் (2), ரோஹித் சர்மா (1)

**கிங்பிஷர் ஃபேர் ப்ளே விருது:** கிங்ஸ் லெவன் பஞ்சாப்

## மேலும் காண்க

* 2009 இந்தியன் பிரீமியர் லீக் பணியாளர்களின் மாற்றங்கள்

## மேற்கோள்கள்

பகுப்பு:இந்தியன் பிரீமியர் லீக் புள்ளிவிவரங்கள்
பகுப்பு:இந்தியன் பிரீமியர் லீக்
பகுப்பு:2009 இல் விளையாட்டுகள்
சேரமான் பரம்பு

வலது|thumb|248x248px|சேரர் மரபின் நினைவுத் தூண்
**சேரமான் பரம்பு** (*Cheraman Parambu*) என்பது சேர மரபு மன்னர்களான சேரமான் பெருமாள்களின் அரச இருக்கையாகக் கருதப்படுகிறது. இந்த அரண்மனை கேரளத்தின் கொடுங்ஙல்லூரிலிருந்து 3 கி.மீ தொலைவில் மெத்தலாவில் சுமார் 5 ஏக்கர் பரப்பளவில் பரவியுள்ளது . 1936 ஆம் ஆண்டில், இந்த இடம் தொல்லியல் துறையால் பாதுகாக்கப்பட்ட நினைவுச்சின்னமாக அறிவிக்கப்பட்டது. 1944 மற்றும் 1945 க்கு இடையில் இந்த இடத்தில் அகழாய்வு செய்யபட்டது. அப்போது இங்கு பானை, செம்பு, இரும்பு கருவிகள், வளையல்கள், மணிகள் போன்ற ஆபரணப் பொருட்கள் கண்டுபிடிக்கப்பட்டன.   அகழ்வாய்வு செய்யப்பட்டபோது செலாடன் என்ற ஒரு வகையான பாண்டம் கிடைத்ததது. இது கி.பி 10 மற்றும் 12 ஆம் நூற்றாண்டுகளுக்கு இடையிலான சொங் அரசமரபு காலத்திய சீனத்தில் தயாரிக்கப்பட்டது. 

## குறிப்புகள்

பகுப்பு:திருச்சூர் மாவட்டத்திலுள்ள சுற்றுலாத் தலங்கள்
கடவல்லூர்

**கடவல்லூர்** (*Kadavallur*) என்பது இந்தியாவின், கேரளத்தின், திருச்சூர் மாவட்டத்தின் வடக்கே உள்ள ஒரு சிற்றூர் ஆகும். இந்த சிற்றூரானது திருச்சூர் மற்றும் மலப்புறம் மாவட்டங்களின் எல்லையாகும். மேலும் இது பாலக்காடு மாவட்டத்திற்கும் மிக அருகில் உள்ளது. இது திருச்சூருக்கு 35 கி.மீ வட மேற்கிலும், குன்னங்குளத்திலிருந்து 10 கி.மீ. தொலைவிலும், சங்கரங்குளத்திலிருந்து தெற்கில் 5 கி.மீ. தொலைவிலும், சல்லிசரியில் இருந்து 4 கி.மீ. தென் மேற்கிலும், பட்டம்பியில் இருந்து 14 கி.மீ. தென் மேற்கிலும் உள்ளது . 

இங்கு இராமருக்கு கட்டபட்ட ஒரு பழங்கால கோயில் உள்ளது. நம்பூதிரி பாரம்பரியத்தில் ஒரு முக்கியமான நிகழ்வான அன்யோனியம் என்ற வருடாந்திர வேதப் போட்டி இந்த கோயிலில் நடக்கிறது. 

## தொல்லியல்
விஷ்ணு கோயிலின் ஸ்ரீகோயிலின் (கருவறை) வெளிப்புற சுவரில் உள்ள 29 மரத்தாலான சுவர்நிலை அடுக்குப்பேழைகள் மற்றும் அதே சன்னதியில் உள்ள பிற கலைப் படைப்புகள் வரலாற்று முக்கியத்துவம் வாய்ந்தவையாகக் கருதப்படுகின்றன, மேலும் இது இந்திய தொல்லியல் துறையால் பாதுகாக்கப்பட்ட நினைவுச்சின்னமாக அறிவிக்கபட்டுள்ளது. 

## வெளி இணைப்புகள்

* கடவல்லூர் அன்யோனியம் வலைத்தளம் 

பகுப்பு:Coordinates on Wikidata
பகுப்பு:திருச்சூர் மாவட்டத்தில் உள்ள ஊர்களும் நகரங்களும்
சம்பாஜி சாகாஜி போஸ்லே

**சம்பாஜி சாகாஜி போஸ்லே** (**Sambhaji Shahaji Bhosle**)  (1623–1658) தக்கான சுல்தான்களின் படைத்தலைவரான சாகாஜி போஸ்லே - ஜிஜாபாய் தம்பதியருக்குப் பிறந்தவர். மேலும் பேரரசர் சிவாஜியின் உடன்பிறந்த அண்ணன் ஆவார்.

சம்பாஜி சாகாஜி போஸ்லே பிறக்கும் போது, அவரின் தந்தையான சாகாஜி போஸ்லே, தக்கான சுல்தான் நிஜாம் ஷாவின் படைத்தலைவராக இருந்தார்.

கனககிரி போரில் சாகாஜி போஸ்லே, பிஜப்பூர் சுல்தானகத்தின் படைத்தலைவர் அப்சல் கான் என்பவரால் கொல்லப்பட்டார்.

## மேற்கோள்கள்

பகுப்பு:1623 பிறப்புகள்
பகுப்பு:1648 இறப்புகள்
பகுப்பு:மராத்தியர்கள்
தி மில்லி கெஜட்

***தி மில்லி கெஜட்*** டெல்லியை மையமாகக் கொண்ட ஓர் ஆங்கில செய்தித்தாள். இது 2000 ஆம் ஆண்டு ஜனவரி மாதம் நிறுவப்பட்டது. இந்த செய்தித்தாள் தன்னை இந்திய முஸ்லிம்களின் முன்னணி ஆங்கில செய்தித்தாள் என்று விவரிக்கிறது. 2008 ஆம் ஆண்டில், இது தன்னுடைய மின்-காகித வெளியீட்டைத் தொடங்கியது. 2016 ஆம் ஆண்டில், சந்தாதாரர்கள் இல்லாததால் பெரும் நிதி இழப்புகளை எதிர்கொண்ட பிறகு அச்சு பதிப்பு நிறுத்தப்பட்டது.

பிரித்தானிய நாளேடான *[[தி கார்டியன்]] இதழில்*, தி மில்லி கெஜட் ஆசிரியர் ஜாபர் உல் இஸ்லாம் கான்  "தி மில்லி கெஜட் செய்தித்தாள் இந்தியாவின் 1.40 கோடி முஸ்லிம்களிடையே பரவலாகப் படிக்கப்படும் செய்தித்தாள்" என்றும் "இந்திய முஸ்லிம்களின் செல்வாக்கு மிக்க செய்தித்தாள்" என்றும் மேற்கோள் காட்டினார்.

மேலும் தி டிப்ளோமட் மற்றும் சிட்டிசன் பத்திரிக்கையும் தி மில்லி கெஜட்டை "இந்தியாவின் முதல் ஆங்கில மொழி முஸ்லிம் செய்தித்தாள்" என்று விவரித்தன.

இந்த செய்தித்தாள் இதன் 2010 ஆம் ஆண்டின் ஜனவரி 1–15  பதிப்பின்படி *தி மில்லி கெஜட்* தனது 10வது ஆண்டை நிறைவு செய்தது. 2011 ஆம் ஆண்டில், *[[இந்தியன் எக்சுபிரசு|இந்தியன் எக்ஸ்பிரஸ்]] செய்தித்தாள்*, இந்திய முஸ்லிம்கள் தொடர்பான செய்திகளில் தி மில்லி கெஜட்டை தான் அதிகம் மேற்கோள் காட்டியுள்ளது.

## குறிப்பிடத்தக்க பங்களிப்பாளர்கள்

* அஸ்கர் அலி பொறியாளர் 
* பால்ராஜ் பூரி 
* பைசல் குட்டி 
* நிலோஃபர் சுஹ்ரவர்தி 
* ராம் புனியானி

## குறிப்புகள்

பகுப்பு:இந்திய ஆங்கிலப் பத்திரிகைகள்
பகுப்பு:Pages using deprecated image syntax
சாகாஜி போஸ்லே

**சாகாஜி போஸ்லே** (**Shahaji Bhosale**) (1602 – 1664) கிபி 17-ஆம் நூற்றான்டில் தக்கான சுல்தான்களான அகமதுநகர் சுல்தானகம் மற்றும் பிஜப்பூர் சுல்தானகம் மற்றும் முகலாயப் பேரரசின் தக்காணப்  படைத்தலைவராக பணியாற்றியவர். இவர் போன்சலே குலத்தில் பிறந்தவர். இவர் புனே மற்றும் சுபா பகுதிகளுக்கு பரம்பரை ஜாகீர்தாராக இருந்தார். மேலும் அகமதுநகர் சுல்தானகத்தில் படைத்தலைவராக இருந்த தனது தந்தை மாலோஜியின் மறைவிற்குப் பின்னர் சாகாஜி போஸ்லே முகலாயப் பேரரசர்  (ஷாஜகான்) இராணுவத்தில் தக்காணப் படையில் சிறிது காலம் பணிபுரிந்தார்.

தன் கட்டுப்பாட்டில் இருந்த புனேயை பிஜப்பூர் சுல்தானிடமிருந்து 1638-இல் சாகாஜி போஸ்லே மீட்டெடுத்தார். பின்னர் அதே பிஜப்பூர் சுல்தானகத்தில் படைத்தலைவராக சேர்ந்தார்.  பிஜப்பூர் சுல்தானியர், விஜயநகரப பேரரசின் படைத்தலைவராக இருந்த மூன்றாம் கெம்பே கவுடாவின் ஆட்சிப் பகுதிகளை போரில் கைப்பற்றிய பின்னர், சாகாஜி போஸ்லே பெங்களூரு பகுதியின் ஜாகீர்தார் உரிமை பெற்றார்.

கொரில்லாப் போர் முறையில் திறமையானவரான சாகாஜி போஸ்லே பின்னர் பிஜப்பூர் சுல்தானகத்தின் தலைமைப் படைத்தலைவர் ஆனார்.

## இறுதி நாட்கள்
சாகாஜி போஸ்லேவின் மகன் சிவாஜி புனே பகுதிகளில் உள்ள  மலைக்கோட்டைகளை கைப்பற்றி, பிஜப்பூர் சுல்தானகத்தின் கீழ் புனே ஜாகீர்தாராக இருந்தார்.இருப்பினும் சிவாஜி மேல் அவநம்பிக்கை கொண்டிருந்த பிஜப்பூர் சுல்தான், சிவாஜியிடமிருந்தும், அவரது நடவடிக்கைகளிடமிருந்து விலகியிருக்க, சாகாஜி போஸ்லேவுக்கு பிஜப்பூர் சுல்தான் அறிவுரை கூறினார். 1659-இல் பிஜப்பூர் சுலதான், 12,000 படைவீரர்கள் தலைமையில் அப்சல் கானை சிவாஜியை பிடிக்கச் சென்றார். இந்தப் போரில் அப்சல் கான் சிவாஜியால் கொல்லப்பட்டார். . 1959-62 ஆண்டுகளில் சாகாஜி போஸ்லே, சிவாஜிக்கும், பிஜப்பூர் சுல்தானுக்கும் இடையே நட்புறவு வேண்டி பல முறை புனேவிற்கு பயணம் மேற்கொண்டார். இறுதியாக 1664-இல்  கனககிரி போரில் சாகாஜி போஸ்லே அப்சல் கானால் கொல்லப்பட்டார்.

## குடும்பம்
 

சாகாஜி போஸ்லே-ஜிஜாபாய் தம்பதியருக்கு பிறந்த மூத்த மகன் சம்பாஜி சாகாஜி போஸ்லே, இளைய மகன் சிவாஜி ஆவர். பின்னர் சிவாஜி தக்கானத்தில் மராத்திய பேரரசை நிறுவினார். இவரது இரண்டாம் மனைவி துக்காபாய்க்கு பிறந்த மகன் வெங்கோஜி 1674-இல் தமிழ்நாட்டில் தஞ்சை மராத்திய அரசை (1674–1855) நிறுவினார்.

## மேற்கோள்கள்

### ஆதார நூற்பட்டியல்

* 
* 
* 
* 
* 
* 
* 
*
குடைக்கல் பரம்பு

**குடக்கல்லு பரம்பு** (*Kudakkallu Parambu*) என்பது கேரளத்தின், திருசூர் மாவட்டத்தின் ,செர்மனாங்காட்டில் அமைந்துள்ள ஒரு தொல்பழங்கால பெருங்கற்கால ஈமக்குழியாகும். இந்த தளத்தில் ஒரு சிறிய பகுதியில் 69 பெருங்கற்கால நினைவுச்சின்னங்கள் உள்ளன. இந்த பகுதியில் பல்வேறு வகையான ஈமச் சின்னங்களான தொப்பிகல், குடைக்கல், கல் வட்டங்கள் போன்றவை உள்ளன. இந்த நினைவுச்சின்னங்கள் கிமு 2000 ஆம் ஆண்டைச் சேர்ந்தவையாக இந்திய தொல்லியல் ஆய்வு மையம் கூறுகிறது. இந்திய தொல்லியல் ஆய்வு மையம் இவற்றை பாதுகாக்கப்பட்ட நினைவுச்சின்னங்களாக அறிவித்துள்ளது.    

## படக்காட்சியகம்

Kudakkallu Parambu DSC 0638.JPG|குடைக்கல் பரம்பு
Kudakkallu Parambu DSC 0639.JPG|குடைக்கல் பரம்பு
Kudakkallu Parambu DSC 0647.JPG|குடைக்கல் பரம்பு
Kudakkallu Parambu DSC 0654.JPG|குடைக்கல் பரம்பு
Kudakkallu Parambu DSC 0658.JPG|குடைக்கல் பரம்பு
Kudakkallu Parambu DSC 0652.JPG|குடைக்கல் பரம்பு


## குறிப்புகள்

பகுப்பு:கேரள வரலாறு
பகுப்பு:திருச்சூர் மாவட்டத்திலுள்ள சுற்றுலாத் தலங்கள்
1465

**1465** (**[[ரோம எண்ணுருக்கள்|MCDLXV]]**) பழைய யூலியன் நாட்காட்டியில் செவ்வாய்க்கிழமை ஆரம்பமான ஒரு சாதாரண ஆண்டாகும்.

## நிகழ்வுகள்
* சனவரி 24 &ndash; கிலியா நகரம் மல்தோவியாவின் இசுடீவன் பேரரசரால் கைப்பற்றப்பட்டது.
* சனவரி 30 &ndash; சுவீடனின் எட்டாம் சார்லசு மன்னர் பதவியில் இருந்து அகற்றப்பட்டார். ஆயர் கெடில் வாசா என்பவர் ஆட்சிப் பொறுப்பை ஏற்றார்.
* சூலை 24 &ndash; யோர்க் படைகளால் இங்கிலாந்தின் முன்னாள் மன்னர் ஆறாம் என்றி கைது செய்யப்பட்டு, இலண்டன் கோபுரத்தில் சிறை வைக்கப்பட்டார். அரசி மார்கரெட், இளவரசர் எட்வர்ட் பிரான்சுக்குத் தப்பி ஓடினர்.
* மொரோக்கோ கிளர்ச்சியை அடுத்து, மரானிது ஆட்சியாளர்கள் வெளியேறினர். பெருந்தொகையான யூதர்கள் கொல்லப்பட்டனர்.
* மத்திய, தெற்கு மிங் சீனாவில் பெரும் வெள்ளப்பெருக்கு ஏற்பட்டதை அடுத்து, அங்கு நூற்றுக்கணக்கான புதிய பாலங்கள் கட்டப்பட்டன.
* விஜயநகரப் பேரரசர் மல்லிகார்ஜுன ராயன் பதவியில் இருந்து அகற்ரப்பட்டான். இரண்டாம் விருபக்ஷ ராயன் ஆட்சியைக் கைப்பற்றினான்.

## பிறப்புகள்
* பெப்ரவரி 6 &ndash; சிப்பியோன் டெல் பெரோ, இத்தாலியக் கணிதவியலாளர் (இ. 1526)
* லோபெஸ் டி செக்குயிரா, 15-ஆம் நூற்றாண்டில் வாழ்ந்த ஒரு மாலுமி. போர்த்துகேய இந்தியாவின் கவர்னராகச் சேவை செய்தவர். (இ. 1530)

## இறப்புகள்

## மேற்கோள்கள்
தோவரிமலை எழுத்துப்பறை

**தோவரிமலா எழுத்துபாரா** (*Thovarimala Ezhuthupara*) என்பது இந்தியாவின், கேரளத்தின், வயநாடு மாவட்டத்தில் தொலைதூரத்தில் அமைந்துள்ள ஒரு பாறைக் குகை ஆகும். தேவரிமலையில் கிமு 1000 காலத்தில் இருந்து, அதற்கு முந்தைய காலத்தைய கல் செதுக்கு ஓவியங்களானது சுமார் 500 மீட்டர் உயரத்தில் கண்டுபிடிக்கப்பட்டன. இங்கு உள்ள இயற்கையான குகைகச்  சுவர்களில் கற்கால பாறைச் செதுக்கல்களை  காணலாம். தோவரிமலையில் உள்ள அரிய வரலாற்று புதையல், பழங்காலத்திலிருந்தே வயநாடு பகுதியில் மனித வாழ்விடங்கள் இருந்தற்கான ஆய்வில் ஒளியை பாய்ச்சுகின்றன. என்றாலும் இது இன்னும் தொல்லியல் துறை போன்ற நிறுவனங்களின் பாதுகாப்பை பெறவில்லை. இதற்கு ஐந்து கிலோமீட்டர் தொலைவில் உள்ள எடக்கல் குகைகள் தொல்லியல் துறையின் பாதுகாப்பைப் பெற்றுள்ளது. குகையின் மேல் பக்கத்தில் காணப்படும் இந்த சிற்பங்களில் சில வடிவங்களை அடையாளம் காண இயலுகிறது, ஒரு அம்பு மற்றும் ஒரு செதுக்குதலில்  பெண் பிறப்புறுப்பு உறுப்பை ஒத்த உருவம் உள்ளது. சமீபத்தில் இந்த குகையில் மேலும் எழுத்துக்கள் எழுதப்பட்டுள்ளன. எழுத்துப்பாரா என்ற சொல்லுக்கு "கல்லில் எழுதப்பட்டவை" என்று பொருள். 

## போக்குவரத்து
இந்த கிராமத்துக்கு சுல்தான் பத்தேரியிலிருந்து செல்லலாம். பெரிய மலைச் சாலை மனந்தவாடியை கண்ணூர் மற்றும் தலசேரியுடன் இணைக்கிறது. தாமரஸ்ஸரி மலைப்பாதை கோழிக்கோட்டை கல்பெட்டாவுடன் இணைக்கிறது. குட்டியாடி மலைப்பாதை வட்டகரத்தை கல்பேட்டா மற்றும் மனந்தவாடியுடன் இணைக்கிறது. பால்ச்சுரம் மலைப்பாதை கண்ணூர் மற்றும் இரிட்டியை மனந்தவாடியுடன் இணைக்கிறது. நிலம்பூரிலிருந்து உதகை செல்லும் சாலையும் வயநாட்டுடன் மேப்பாடி கிராமம் வழியாக இணைக்கப்பட்டுள்ளது. 

அருகிலுள்ள தொடருந்து நிலையம் மைசூரில் உள்ளது மற்றும் அருகிலுள்ள வானூர்தி நிலையங்கள் கோழிக்கோடு பன்னாட்டு வானூர்தி நிலையம் -120 &nbsp; கி.மீ, பெங்களூரு சர்வதேச விமான நிலையம் -290 &nbsp; கி.மீ, மற்றும் கண்ணூர் பன்னாட்டு வானூர்தி நிலையம், 58 &nbsp; கி.மீ. ஆகும் 

பகுப்பு:கேரள வரலாறு
பகுப்பு:கேரளத்தில் உள்ள குகைகள்
பகுப்பு:வயநாடு மாவட்டம்
அழிக்கல் கடற்கரை

**அழிக்கல் கடற்கரை**  (*Azheekal Beach*) என்பது தென்னிந்தியாவின் கேரளத்தின் கொல்லம் பெருநகரப் பகுதியின் கருநாகப்பள்ளி தாலுகாவில், அரபிக் கடலின் கரையோரத்தில் உள்ள கடற்கரையாகும். இந்த கடற்கரையானது மலையாள சொல்லான  *ஆழி என்பதிலிருந்து* இந்த பெயரைப் பெற்றது. இதன் பொருள் உப்பங்கழி மற்றும் கடலின் சங்கமம் என்பதாகும்.

## அமைவிடம்
கேரளத்தின் கொல்லம் மாவட்டத்தில் அலப்பாட் தீபகற்பத்தின் நிலப்பரப்பின் வடக்கு முனையில் அழிக்கல் கடற்கரை அமைந்துள்ளது.

இது கயம்குளத்திலிருந்து 12 கி.மீ. (7.45 மைல்) தொலைவிலும், கருநாகப்பள்ளியில் இருந்து 14 கி.மீ. (8.69 மைல்) தொலைவிலும் உள்ளது. அழிக்கல்-அயிரம்தெங்கு பாலம், பானிக்கர் கடவு பாலம் அல்லது கல்லம் மூட்டில் கடவு பாலம் வழியாக இங்கு வந்து சேரலாம்.

அழிக்கல் மீன்பிடி துறைமுகம் கடற்கரைக்கு அருகில் அமைந்துள்ளது.

இது 2004 இந்தியப் பெருங்கடல் நிலநடுக்கம் மற்றும் ஆழிப்பேரலையால் பாதிக்கப்பட்டது.

## குறிப்புகள்


பகுப்பு:கேரளக் கடற்கரைகள்
பகுப்பு:கொல்லம் மாவட்டத்திலுள்ள சுற்றுலாத் தலங்கள்
கற்சல்லடைத் தட்டு

**கற்சல்லடைத் தட்டு** (**madreporite** ) என்பது நட்சத்திர மீனில் காணப்படும் கால்வாய் மண்டலத்தின் பகுதியாகும். இது வாய் எதிர்பரப்பில் வட்டவடிவமான தட்டுபோன்று காணப்படும். குற்றிலைப் பரப்படுக்குச் செல்களால் மூடப்பட்டுக் காணப்படும். சல்லடையில் காணப்படுவதுபோல பல புழைகள் காணப்படும். இவற்றிலிருந்து தொடரும் புழைக்கால்வாய்கள் காணப்படும். இப்புழைக் கால்கள் கற்சல்லடையின் கீழ்ப்பகுதியில் அமைந்துள்ள சிறு பைபோன்ற பிதுக்கப் பையில் (ஆம்புலா) திறக்கின்றன.

## References

பகுப்பு:விலங்கின உடற்கூற்றியல்
கண்டனிச்சேரி

**கண்டனிச்சேரி** (*Kandanissery*) என்பது இந்திய மாநிலமான கேரளத்தில் உள்ள ஒரு சிறிய கிராமமாகும். 

பிரபலமான இந்து புனித யாத்திரை மையமான 'குருவாயூர்'  கண்டனிசேரிக்கு மிக அருகில் உள்ளது. 

'கண்டனிசேரி' என்ற சொல்லிற்கான காரணம் தெரியவில்லை. 

## வரலாறு
கி. மு. 1000 இல் இந்த பகுதியில் மனித குடியேற்றம் தொடங்கியது. மிகவும் வளமான மண்ணும், நீர் வளமும் இங்கு மனித குடியேற்றத்தை ஈர்த்தது. நெல் மற்றும் தென்னை இப்பகுதியின் முக்கிய பயிர்களாக இருந்தன.    
சமண மற்றும் பிராமண குடியேற்றத்தின் எச்சங்களை இங்கே காணலாம். 'முனிமாடா ' என்று அழைக்கப்படும் சிறிய குகைகள் இன்னும் அப்படியே உள்ளன, குடக்கல்லு என்னும்  பழைய ஈமக்குழி கண்டனிச்சேரியின் எல்லையில் உள்ளது. சில பழைய கோவில்கள் பிராமண குடியேற்றத்திற்கு தெளிவான சான்றுகளாக உள்ளன. கடந்த காலங்களில், பிராமணர்களின் சிறிய குழு அரசியல் ஆற்றலாலும், பணத்தாலும் ஈழவர்கள் மீது ஆதிக்கம் செலுத்தின. சில அறியப்படாத காரணங்களால் ஈழவர் சமூகத்தில் ஒரு வகை புரட்சி தொடங்கியது, அது பிராமண குடியேற்றத்தின் நசுக்கலுக்கு வழிவகுத்தது. இது பிராமணர்களுக்கு  உண்மையில் ஒரு பின்னடைவு, அவர்கள் தங்கள் நிலத்தில் அகதிகளாயினர். அவர்கள் தங்களின் சில சொத்துக்களையும் தெய்வத்தையும் ஒரு நாயர் குடும்பத்திடம் ஒப்படைக்கின்றனர். இதனால் 40% நிலத்தின் உரிமை நாயர் குடும்பத்தின் கைகளுக்குச் சென்றது. அந்த நேரத்தில் சில ஈழவர் குடும்பங்கள் பெரும் நிலப்பரப்பைக் கொண்டதாக இருந்தன. சிரலயம் மன்னர் குடும்பத்துக்கும், சூண்டகத்து ஒத்தலூர் மனாவுக்கும் வாடகை கொடுத்து வேறு சில குடும்பங்கள் நிலத்தை வைத்திருக்கின்றன. பிராமணரின் பின்வாங்கலுக்குப் பிறகு சில ஈழவர் குடும்பங்கள் ஏழை விவசாயிகளை சுரண்டின.  இந்திய சுதந்திரத்திற்குப் பிறகு, கேரளத்தில் கம்யூனிஸ்ட் அரசாங்கத்தால் செய்யபட்ட 'நில சீர்திருத்தம்' மசோதா மூலம் ஈ. எம். எஸ் நம்பூதிரிபாட் தலைமையில் இது ஒரு முடிவுக்குவந்தது.    

## வெளி இணைப்புகள்

* அதிகாரப்பூர்வ தளம் 
*    
  
பகுப்பு:Coordinates on Wikidata
பகுப்பு:திருச்சூர் மாவட்டத்தில் உள்ள ஊர்களும் நகரங்களும்
மிதுபென் பெட்டிட்

[thumb| 1930 ஏப்ரல் 5 அன்று தண்டியில் [மோகன்தாசு கரம்சந்த் காந்தி|மகாத்மா காந்தி . அவருக்குப் பின்னால் அவரது இரண்டாவது மகன் மணிலால் காந்தியும் மிதுபென் பெட்டிட்டும் உள்ளனர். ]]
[thumb| மகாத்மா காந்தி, மிதுபென் பெட்டிட், [சரோஜினி நாயுடு ஆகியோர் .(1930) ]]
**மிதுபென் ஆர்முச்ஜி பெட்டிட்** (Mithuben Hormusji Petit) (11 ஏப்ரல் 1892 &ndash; 16 சூலை 1973) மகாத்மா காந்தியின் தண்டி உப்பு சத்தியாகிரகத்தில் பங்கேற்ற இந்திய விடுதலை இயக்கத்தின் முன்னோடி ஆர்வலர்களில் ஒருவர்   .

## வாழ்க்கை
1892 ஏப்ரல் 11 அன்று மும்பையில் ஒரு வசதியான பார்சி குடும்பத்தில் பிறந்தார். இவரின் தந்தை சர் தீன்சா மானெக்ஜி பெட்டிட் ஆவார். அவர் நன்கு அறியப்பட்ட தொழிலதிபர் மற்றும் பரோனெட் ஆவார்.

### இந்திய சுதந்திர இயக்கம்
இளம் பெட்டிட் காந்தியைப் பின்பற்றுபவராகவும், இராட்டிரிய மகளிர் சபையின் செயலாளராக இருந்த இவரது தாய்வழி அத்தை மூலம் ஈர்க்கப்பட்டார். உப்புச் சத்தியாகிரகத்தில் கஸ்தூரிபாய் காந்தி சரோஜினி நாயுடு ஆகியோருடன் இவர் ஒரு முக்கிய பங்கைக் கொண்டிருந்தார்,  கஸ்தூரிபாய் காந்தி சபர்மதியில் அணிவகுப்பைத் தொடங்கினார். சரோஜினி நாயுடு 1930 ஏப்ரல் 6 ஆம் தேதி தண்டியில் முதல் முறையாக உப்பெடுத்தார். இவர் மகாத்மா காந்தியின் பின்னால் நின்றார். இவர் ஏப்ரல் 9, 1930 அன்று பீம்ராட்டில உப்பெடுத்தலை மீண்டும் செய்தபோது. இந்த அணிவகுப்பு இந்திய சுதந்திர இயக்கத்தின் மிக முக்கியமான நிகழ்வாக இருந்தது.  பெண்கள் பின்னால் இருந்த காலத்தில் (இந்தியாவில் ஆணாதிக்க கலாச்சாரம் காரணமாக) அணிவகுப்பில் முக்கியப் பங்கு வகித்த மூன்று பெண்களிலஇவரும் ஒருவர். மேலும், உப்பு மீதான வரிக்கு எதிரான ஒத்துழையாமையையும் மேற்கொண்டார்.  இவர் சர்தார் படேலின் வழிகாட்டுதலின் கீழ் இவர் 1928 ஆம் ஆண்டு பர்தோலி சத்தியாக்கிரகத்தில் பங்கேற்றார். இது பிரித்தானிய இராச்சியத்திற்கு எதிரான வரி விலக்கு பிரச்சாரமாகும்.   இவர் இந்தியாவில் மது எதிர்ப்பு இயக்கத்தில் முக்கியப் பங்கு வகித்தார். மேலும், மகாத்மா காந்தியுடன் நேரத்தை செலவிட்டார். குசராத்தில் அட்டவணை பழங்குடியினரிடையே மதுபான பிரச்சினையை விளக்கினார்.

### சமூகப் பணி
இவர் மரோலியில் கஸ்தூரிபாய் வனசாலை என்ற ஒரு ஆசிரமத்தை அமைத்தார். இது ஆதிவாசிகள், தலித்துகள் குடும்பங்களைச் சேர்ந்த வறிய குழந்தைகளுக்கு  மீன்பிடிக்கும் வலை நூற்பு, அட்டை, நெசவு, பால் பண்ணை, தோல் வேலை, தையல் துறையில் சான்றிதழ் பாடநெறி ஆகியவற்றைக் கற்பித்தது. மனநலம் பாதிக்கப்பட்ட நோயாளிகளுக்கு சிகிச்சையளிப்பதற்காக அதே பெயரில் ஒரு மருத்துவமனையையும் இவர் திறந்தார்.

இவர் 1973 சூலை 16 இல் இறந்தார்.

## அங்கீகாரம்
இவர் தனது சமூகப் பணிகளுக்காக 1961 இல் பத்மசிறீ விருதினைப் பெற்றார்.

## உசாத்துணை

## வெளி இணைப்புகள்
*Kasturba Sevashram

பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:காந்தியவாதிகள்
பகுப்பு:பத்மசிறீ விருது பெற்ற சமூகப்பணியாளர்கள்
பகுப்பு:1973 இறப்புகள்
பகுப்பு:1892 பிறப்புகள்
பகுப்பு:இந்திய விடுதலைப் போராட்ட வீராங்கனைகள்
5+3+3+4

**5 + 3 + 3 + 4** (அல்லது **5 + 3 + 3 + 2 + 2** அல்லது **3 + 2 + 3 + 3 + 2 + 2** ) என்பது தேசிய கல்வி கொள்கை 2020 இன் கீழ் உருவாகவுள்ள இந்தியாவின் புதிய பள்ளிக் கல்வி முறையினைக்  குறிக்கிறது. பழைய முறை 10 + 2 என இருந்தது . 5 + 3 + 3 + 4 இதில் உள்ள 5 என்பது மாணவர்கள் அடிப்படை கல்வி கற்கும் ஆண்டுகளைக் குறிக்கிறது, இதில் *[[அங்கன்வாடி]]*, முன்பள்ளி அல்லது *குழந்தைகள்* *காப்பகத்தினைக்* குறிக்கிறது . இதைத் தொடர்ந்து 3 முதல் 5 ஆம் வகுப்பு வரை 3 ஆண்டுகள் ஆயத்த கற்றல். இதைத் தொடர்ந்து 3ஆண்டுகல் அடங்கிய நடுநிலைக் கல்வி மற்றும் இறுதியாக 4 ஆண்டுகள் அடங்கிய இடைநிலைக் கல்வி (12 அல்லது 18 வயது வரை இருக்கும்).  

## செயல்படுத்தல்
புதிய கற்றல் முறை பின்வருமாறு செயல்படுத்தப்படும்:   

* அடிப்படை நிலை: இது மேலும் இரண்டு பகுதிகளாகப் பிரிக்கப்பட்டுள்ளது: 3 ஆண்டு பாலர் கல்வி அல்லது *[[அங்கன்வாடி]]*, அதைத் தொடர்ந்து  மாணவர்கள் ஆரம்ப பள்ளியில் 1 மற்றும் 2 வகுப்பு கல்வியினை கற்பர். இது 3-8 வயதுடைய குழந்தைகளை உள்ளடக்கும். செயல்முறைக் கல்விக்கு அதிக முக்கியத்துவம் கொடுத்ததாக இந்த கல்வி முறை இருக்கும். 
* **தயாரிப்பு நிலை:** 3 முதல் 5 வகுப்புகளைக் கொண்ட நிலை, இது 8-11 வயதுடையவர்களை உள்ளடக்கும். இது படிப்படியாக பேசுவது, வாசித்தல், எழுதுதல், உடற்கல்வி, மொழிகள், கலை, அறிவியல் மற்றும் கணிதம் போன்ற பாடங்களைக் கொண்டிருக்கும். 
* **நடுத்தர நிலை**: 6 முதல் 8 வகுப்புகளைக் கொண்ட நிலை, 11-14 வயதுக்குட்பட்ட குழந்தைகளை உள்ளடக்கியது. இது கணிதம், அறிவியல், சமூக அறிவியல், கலை மற்றும் மனிதநேயம் ஆகிய பாடங்கள் இருக்கும். 
* **இரண்டாம் நிலை:** 14 முதல் 18 வயது வரையிலான வகுப்புகளைக் கொண்ட நிலை இது, 9 முதல் 12 வயது வரையிலான மாணவர்கள் இதில் இருப்பர் . இது மீண்டும் இரண்டு பகுதிகளாகப் பிரிக்கப்பட்டுள்ளது: 9 மற்றும் 10 வகுப்புகள் முதல் பிரிவாகவும், 11 மற்றும் 12 வகுப்புகள் இரண்டாம் பிரிவாகவும் உள்ளது. இந்த 4  ஆண்டுகள் உய்யச் சிந்தனை மறும் ஆழ்ந்து கற்றல் ஆகியவற்றை ஊக்கும் விதமாகவும் பலதரப்பட்ட கற்றலை ஊக்குவிப்பதனையும்  நோக்கமாகக் கொண்டுள்ளது. பல வகையான பாடங்கள் வழங்கப்படும். 

## சான்றுகள்

பகுப்பு:இந்தியாவில் கல்வி
ஓபகா

***ஓபகா*** (***Oophaga)*** என்பது ஒன்பது சிற்றினங்களை உள்ளடக்கிய நச்சு அம்புத் தவளைகளின் பேரினமாகும். இவற்றில் பல முன்பு *டென்ட்ரோபேட்ஸ்* பேரினத்தில் வைக்கப்பட்டன. இந்த தவளைகள் மத்திய மற்றும் தென் அமெரிக்காவில் நிக்கராகுவாவிலிருந்து கொலம்பியா எல் சோகோ வழியாக வடக்கு ஈக்வடார் வரை ( க்கும் குறைவான உயரத்தில்) பரவிக்காணப்படுகின்றன. இவற்றில் சில மரங்களிலும், சில இனங்கள் நிலப்பரப்பிலும் வாழ்கின்றன. இந்த தவளைகளில் காணப்படும் பொதுவான பண்பு என்னவெனில் இதனுடைய இளம் உயிரிகள், தலைப்பிரட்டைகள் முட்டைகளை உணவாக உண்ணக் கூடியவையாக உள்ளன.

## பெயர்க்காரணம்
*இத்தவளைப் பேரினத்தின் பெயரில் உள்ள ஓபாகா என்பது*, கிரேக்க மொழியில் "முட்டை உண்பவர்" (Oon, **), என்பது தலைப்பிரட்டையின் செயலைக் குறிப்பதாக உள்ளது.

## இனப்பெருக்கம்
டென்ட்ரோபாடி தவளைகள் அனைத்தும் பெற்றோர் பேணல் வழக்கத்தினைக் கொண்டுள்ளன. இப்பழக்கமானது *ஓபகாவில்* வழக்கத்திற்கு மாறாக முன்னேறிக் காணப்படுகிறது. தலைப்பிரட்டைகளுக்குப் பெண் தவளைகள் உணவாகக் கருவுறா முட்டைகளை பிரத்தியேகமாக வழங்குகின்றன. முட்டைகள் வழியாக, தாய் தற்காப்பு நச்சுகளையும் தலைப்பிரட்டைகளுக்கு வழங்குகின்றன. *ஓபகா புமிலியோ* தலைப்பிரட்டைகள் ஆல்கலாய்டுகள் இல்லாத முட்டைகளைச் சோதனை அடிப்படையில் உண்ணப் பழகிவிடுகின்றன.

## சிற்றினங்கள்
ஓபாக பேரினத்தின் கீழ் ஒன்பது சிற்றினங்கள் உள்ளன

## செயற்வாழ்விட வளர்ப்பு
*ஓபகா* செல்லப்பிராணிகளாக வளர்க்கப்பட்டாலும், அவற்றினை செயற்கை வாழ்விடத்தில் இனப்பெருக்கம் செய்யவைப்பதில் பெரும் சிரமம் உள்ளது. ஆனால் *ஓபகா புமிலியோ* சிற்றினம்  எளிதாக இனப்பெருக்கம் செய்வது மிகவும் பிரபலமாக உள்ளது.

## மேற்கோள்கள்

பகுப்பு:Articles using diversity taxobox
பகுப்பு:தவளைகள்
பகுப்பு:அமெரிக்க உயிரினங்கள்
பகுப்பு:நீர்நில வாழ்வனப் பேரினங்கள்
புஷ்பக பிராமணர்கள்

வலது|thumb|194x194px| புஷ்பக பிராமணப் பெண்களின் திருமணத் தாலி
**புஷ்பக பிராமணர்** (Pushpaka Brahmin) என்பது அம்பலவாசி சமூகத்தில் கேரளாவின் பல்வேறு இந்து பிராமண சாதிகளின் ஒரு குழுவைக் குறிக்கும் பொதுவான சொல்லாகும்.  இவர்கள் முதன்மையாக புஷ்பகாக்கள் (அல்லது புஷ்பகா உன்னிகள்) நம்பீசன்கள் என்ற இரண்டு சாதிகளை உள்ளடக்கியுள்ளனர். இவர்கள் இந்து கோவில்களில் பூக்களைக் கொண்டு மாலைகள் தயாரிக்கும் பணியை செய்து வந்தனர். மேலும், இந்து கோவில்களுடன் தொடர்புடைய பாடசாலைகளில் புனித நூல்களையும் சமசுகிருத மொழியையும் கற்பிப்பதற்கான உரிமைகள் இவர்களுக்கு வழங்கப்பட்டன. பிற்காலத்தில் இதேபோன்ற கலாச்சாரத்தையும், கோயில் தொடர்பான வேலைகளையும் கொண்ட தீயாட்டு உன்னிகள், குருக்கள்கள், புப்பள்ளிகள் போன்ற சில சமூகங்களும் புஷ்பக பிராமணர்களாக கருதப்பட்டன.  

## சமூக நலன்
இப்போதெல்லாம், இவர்கள் தங்களின் பாரம்பரிய தொழில்களான பாடசாலைகளில் ஆத்யாபனம் (கற்பித்தல்), மாலக்கெட்டு (மாலையை உருவாக்குதல்), விளக்கெடுப்பு (விளக்கு தாங்குதல்) போன்ற பணிகளைச் செய்யத் தயங்குகிறார்கள். தொழில்களில் வரும் குறைந்த வருமானமே இதற்கு காரணமாகும். சிறீ புஷ்பகாபிரம்ம சேவா சங்கம் என்பது புஷ்பக பிராமண சாதிகளின் நலனுக்காக செயல்படும் ஒரு அமைப்பாகும்.. 
## மேற்கோள்கள்

பகுப்பு:பிராமணர்
ஜோகோ இசுகந்தர்

**ஜோகோ தஜ்ஜோனோ இசுகந்தர்** (**Djoko Tjahjono Iskandar** )(பிறப்பு 1950) இந்தோனேசியாவினைச் சார்ந்த நீர் நில வாழ்வியலாவார். இவர் தென்கிழக்கு ஆசியா மற்றும் ஆஸ்திரேலியாவின் நீரி நில வாழ்வன குறித்து ஆராய்ந்து வருகின்றார். இந்தோனேசியாவின் மேற்கு ஜாவாவில் உள்ள பண்டுங் இன்ஸ்டிடியூட் ஆப் டெக்னாலஜியில் பயோசிஸ்டமடிக்ஸ் மற்றும் சூழலியல் பேராசிரியராக உள்ளார்.

1978 ஆம் ஆண்டில் போர்னியன் தட்டையான தலை தவளை (*பார்போருலா கலிமண்டனென்சிஸ்*) உள்ளிட்டப் பல தவளைகளை விவரித்துள்ளார்.   2014 ஆம் ஆண்டில், நேரடியாகத் தலைப்பிரட்டைகளைக் குட்டியாக ஈனும் ஒரே தவளையான *லிம்னோனெக்டஸ் லார்வாபார்டசினை* முதன்முதலாக விவரித்துள்ளார்*.* *இவர் ஜாவா மற்றும் பாலியின் ஆம்பிபியன் எனும் புத்தகத்தின்*  ஆசிரியர் ஆவார். டிஜோகொய்சுகாண்டரசு எனும் வரிகளுடைய தண்ணீர் பாம்பின் பேரினமானது இசுகந்தரை பெருமைப் படுத்தும் விதமாகப் பெயரிடப்பட்டது. மேலும் பல பல்லிகள் மற்றும் தவளைகளுக்கு இவரது பெயர் இடப்பட்டுள்ளது.

## நினைவாக பெயரிடப்பட்ட உயிரிகள்

* *ஜோகோயிஸ்கண்டரஸ் அன்யூலட்டஸ்* (2011) 
* *பாலிபிடேட்ஸ் இஸ்கந்தரி* (2011) 
* *டிராக்கோ இஸ்கந்தரி* (2007) 
* *கெக்கோ இஸ்கந்தரி* (2000)  
* *ஃபெஜர்வர்யா இஸ்கந்தரி* (2001) 

## விவரிக்கப்பட்ட சிற்றினங்கள்

* *அன்சோனியா* கிளண்டுலோசா இஸ்கந்தர் & மம்புனி, 2004  
* *பார்போருலா கலிமண்டனென்சிஸ்* இஸ்கந்தர், 1978  
* *போயிகா ஹொசெலி* ரமலான், இஸ்கந்தர் & *சுபாஸ்ரி* , 2010  
* *கலாமரியா பாங்காயென்சிஸ்* கோச், அரிடா, *மெக்குயர்* , இஸ்கந்தர் & பஹ்மே, 2009  
* *சைர்டோடாக்டைலஸ் பாடிக்* இஸ்கந்தர், ராச்மன்சா & உமிலேலா, 2011  
* *சைர்டோடாக்டைலஸ் ந ul லு* ஆலிவர், எட்கர், மம்புனி, இஸ்கந்தர் & லில்லி, 2009  
* *சைர்டோடாக்டைலஸ் வாலசே* ஹேடன், மற்றும் பலர்., 2008  
* *யூட்ரோபிஸ் கிராண்டிஸ்* ஹோவர்ட், கில்லெஸ்பி, ரியான்டோ, இஸ்கந்தர், 2007  
* *ஹெமிஃபிலோடாக்டைலஸ் எங்கனோனென்சிஸ்* கிரிஸ்மர், ரியான்டோ, இஸ்கந்தர் & மெகுவேர், 2014  
* *ஹைலரானா எஸ்கேடியா* (இங்கர், ஸ்டூவர்ட், & இஸ்கந்தர், 2009) 
* *ஹைலரானா மெகலோனேசா* (இங்கர், ஸ்டூவர்ட் & இஸ்கந்தர், 2009) 
* *ஹைலரானா பர்வகோலா* (இங்கர், ஸ்டூவர்ட் & இஸ்கந்தர், 2009) 
* *ஹைலரானா ரூஃபைப்ஸ்* (இங்கர், ஸ்டூவர்ட் & இஸ்கந்தர், 2009) 
* *இன்ஜெரானா ராஜே* இஸ்கந்தர், பிக்போர்ட், *ஆரிஃபின்* , 2011  
* *கலோஃப்ரினஸ் மைனஸ்குலஸ்* இஸ்கந்தர், 1998 
* *லிம்னோனெக்டஸ் கதர்சனி* இஸ்கந்தர், போடி & சாங்கோயோ, 1996 
* *லிம்னோனெக்டஸ் லார்வாபார்டஸ்* இஸ்கந்தர், எவன்ஸ் & மெகுவேர், 2014  
* *லிம்னோனெக்டெஸ் சிசிக்டாகு* மெக்லியோட், ஹார்னர், ஹஸ்டட், பார்லி & இஸ்கந்தர், 2011  
* *லிட்டோரியா மெகலோப்ஸ்* (ரிச்சர்ட்ஸ் & இஸ்கந்தர், 2006)  
* *லிட்டோரியா பர்புரோலாட்டா* ஆலிவர், ரிச்சர்ட்ஸ், ஜாஜுராடி & இஸ்கந்தர், 2007  
* *லிட்டோரியா வாபோகென்சிஸ்* ரிச்சர்ட்ஸ் & இஸ்கந்தர், 2001 
* *ஆக்ஸிடோசிகா டோம்போட்டிகா* இஸ்கந்தர், ஆரிஃபின் & ராச்மன்சா, 2011  
* *ஓரியோபிரைன் அட்ரிகுலரிஸ்* குந்தர், ரிச்சர்ட்ஸ் & இஸ்கந்தர், 2001 
* *ஓரியோபிரைன் ஃபுரு* குந்தர், ரிச்சர்ட்ஸ், ஜாஜுராடி, மற்றும் இஸ்கந்தர், 2009  
* *ஓரியோபிரைன் மினுட்டா* ரிச்சர்ட்ஸ் & இஸ்கந்தர், 2000 
* *ஓரியோபிரைன் வபோகா* குந்தர், ரிச்சர்ட்ஸ் & இஸ்கந்தர், 2001 
* *ஜெனோஃப்ரைஸ் இணையானது* (இங்கர் & இஸ்கந்தர், 2005)

## மேற்கோள்கள்

## வெளி இணைப்புகள்

* Frogweb.org – Frogs of the Malay Peninsula – Djoko Iskandar
* Djoko Iskandar - Curriculum Vitae
* ITIS Advanced Search for taxon author "Iskandar"

பகுப்பு:வாழும் மக்கள்
பகுப்பு:1950 பிறப்புகள்
பகுப்பு:உயிரியலாளர்கள்
ஜெ. பாலசுப்பிரமணியம்

**ஜெ. பாலசுப்பிரமணியம்**, பேராசிரியர், சமூக அறிவியல் ஆய்வாளர். தலித் இதழியல் வரலாறு, தலித் இயக்க வரலாறு, உள்ளூர் வரலாறு போன்ற புலங்களில் தமிழிலும் ஆங்கிலத்திலும் எழுதி வருகிறார். சென்னை வளர்ச்சி ஆராய்ச்சி நிறுவனத்தில் (MIDS) முனைவர் பட்ட ஆய்வை நிறைவு செய்த இவர் மதுரை காமராசர் பல்கலைக்கழகத்தில் இதழியல் துறையில் பணியாற்றி வருகிறார். மதுரை மாவட்ட விழிப்புணர்வு மற்றும் கண்காணிப்புக் குழு உறுப்பினராகவும் செயல்பட்டு வருகிறார்.  

## நூல்கள்
* *சூரியோதயம் முதல் உதயசூரியன் வரை தலித் இதழ்கள் 1869-1943*, காலச்சுவடு பதிப்பகம், நாகர்கோவில், 2017.
* *பூலோகவியாசன் தலித் இதழ்த் தொகுப்பு*, காலச்சுவடு பதிப்பகம், நாகர்கோவில், 2017.
* *புதைந்த பாதை*, தென் கரிசல் பதிப்பகம், திருப்பணிகரிசல்குளம், 2007.

பகுப்பு:தலித் எழுத்தாளர்கள்
மெய்யாண்டப்பட்டி

**மெய்யாண்டப்பட்டி** (Meyyandapatti) என்பது இந்தியாவின்,  தமிழ்நாட்டின், கிருஷ்ணகிரி மாவட்டம், ஊத்தங்கரை வட்டத்துக்கு,  உட்பட்ட  ஒரு வருவாய் கிராமம் ஆகும். இந்த ஊரானது கட்டேரி ஊராட்சிக்கு உட்பட்டது.

## மக்கள்வகைப்பாடு
இந்த ஊரானது ஊத்தங்கரையில் இருந்து 8 கிலோமீட்டர் தொலைவிலும், மாவட்டத்தின் தலைநகரான கிருஷ்ணகிரியில் இருந்து 60 கிலோமீட்டர் தொலைவிலும், மாநிலத் தலைநகரான சென்னையில் இருந்து 266 கிலோமீட்டர் தொலைவிலும் உள்ளது. 2011 ஆண்டு மக்கள் கணக்கெடுப்பின்படி இக்கிராமத்தில்  99  வீடுகள் உள்ளன. கிராமத்தின் மொத்த மக்கள் தொகையானது 358 ஆகும். இதில் ஆண்கள் எண்ணிக்கை  183, பெண்களின் எண்ணிக்கை 175 என உள்ளது. மக்களின் கல்வியறிவு விகிதமானது  58.4% என உள்ளது. இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.

## மேற்கோள்

பகுப்பு:கிருஷ்ணகிரி மாவட்டத்திலுள்ள கிராமங்கள்
முனக்கல் கடற்கரை

வலது|thumb|300x300px| முனக்கல் கடற்கரையில் ஒரு மாலை நேரம்
**முனக்கல் கடற்கரை** (*Munakkal Beach*) என்பது கேரள மாநிலத்தின், திருச்சூர் மாவட்டத்தின் திருச்சூர் அழிக்கோடில் உள்ள ஒரு கடற்கரை. இது திருச்சூர் மாவட்டத்தின் மிகப்பெரிய கடற்கரையாகும்.  இது அரபிக் கடலின் கரையோரத்தில் அமைந்துள்ளது. இந்த கடற்கரை கொடுங்ஙல்லூர் நகரத்திலிருந்து 7 கிலோமீட்டர் தொலைவில் அமைந்துள்ளது. 

## வசதிகள்
துறைமுக பொறியியல் துறையால் ஆழிப்பேரலை மறுவாழ்வு திட்டத்தின் கீழ் இந்த கடற்கரை உருவாக்கப்பட்டது. 400 மீட்டர் திறந்தவெளி அரங்கம், 1300 மீட்டர் நடைபாதை, கழிப்பறைகள், உணவகங்கள், குழந்தைகளுக்கான ஸ்கேட்போர்டிங் தளம், மழையின்போது நிற்குமிடம் ஆகியவை கடற்கரையில் செய்யபட்டுள்ள முக்கிய வசதிகளாகும். கேரள வனத்துறையால் அமைக்கப்பட்ட ஒரு சவுக்கு மரக்காடு மற்றொரு கூடுதல் அம்சமாகும்.     

## குறிப்புகள்

பகுப்பு:திரிச்சூர் மாவட்டக் கடற்கரைகள்
அர்ஃபா கானும் செர்வானி

**அர்ஃபா கானும் செர்வானி** (பிறப்பு 1980 ஆம் ஆண்டு நவம்பர் 1) ஓர் இந்திய பத்திரிகையாளர். 2014 ஆம் ஆண்டு ஆப்கானிய ஜனாதிபதித் தேர்தல் பற்றிய செய்திகளை சேகரித்து வழங்கிய ஒரே இந்திய பத்திரிகையாளர் இவர் தான். இவருக்கு  ரெட் இன்க் விருது, இந்தி அகாடமியின் சாகித்ய சம்மன் விருது மற்றும் சிறந்த பெண் ஊடகவியலாளர்களுக்கான சாமேலி தேவி ஜெயின் விருது வழங்கப்பட்டுள்ளது. இவர் தற்போது தி வயரில் என்ற இணையத்தள பத்திரிக்கையில் மூத்த ஆசிரியராக உள்ளார்.

## ஆரம்பகால வாழ்க்கை மற்றும் கல்வி
அர்ஃபா 1980 ஆம் ஆண்டு நவம்பர் 1, அன்று உத்தரபிரதேச மாநிலம் புலாந்த்ஷாரில் பிறந்தார். இடைநிலை படிப்பை சொந்த ஊரிலே முடித்து பின்இளங்கலை படிப்பில் அறிவியல் மீரட்டில் உள்ள சௌதரி சரண் சிங் பல்கலைக்கழகத்தில் பட்டம் பெற்றார். பிறகு அலிகார் முஸ்லிம் பல்கலைக்கழகத்தில் பத்திரிக்கைத் துறையில் டிப்ளோமா பெற்றார். ஜாமியா மில்லியா இஸ்லாமியாவிலிருந்து முனைவர் பட்ட படிப்பை முடித்தார்.

## தொழில்
அர்ஃபா 2000 ஆம் ஆண்டில் பத்திரிகைத் துறையில் தனது வாழ்க்கையைத் தொடங்கினார். இவர் *[[தி பயனியர்|தி பயனியரில்]]* ஒரு பயிற்சி பத்திரிகையாளராக சேர்ந்தார். பின்னர் இவர் *ஏசியன் ஏஜ்* பின்னர் *சஹாரா டிவி* யிலும் பணியாற்றினார். பிறகு இவர் என்டிடிவியில் முதன்மை நிருபராகவும், செய்தி தொகுப்பாளராகவும் பணி புரிந்தார். இவர் 2017 வரை மாநிலங்களவை டிவியில் பணிபுரிந்தார்  தற்போது *தி வயரில்* மூத்த ஆசிரியராக உள்ளார் *.* 

அலிகார் முஸ்லீம் பல்கலைக்கழகத்தில் குடியுரிமை (திருத்தம்) சட்டம் 2019 குறித்து இவர் ஆற்றிய உரையில் இருந்து 42 வினாடி காணொளியை வெட்டி திரித்து இவர் மீது அவதூறுகள் பரப்பட்டது. இதுகுறித்து அர்ஃபா சிபிஜேவில் பேசும்போது, பேஸ்புக், இன்ஸ்டாகிராம் மற்றும் ட்விட்டரில் தனக்கு கொலை மிரட்டல் மற்றும் கற்பழிப்பு அச்சுறுத்தல்கள் வந்ததாக தெரிவித்திருந்தார்.

## விருதுகள்

* சிறந்த பெண்கள் ஊடகவியலாளர்களுக்கான சாமேலி தேவி ஜெயின் விருது - 2019
* சாகித்ய சம்மன்  
* ரெட் இன்க் விருது 

## குறிப்புகள்

பகுப்பு:1980 பிறப்புகள்
பகுப்பு:வாழும் மக்கள்
பகுப்பு:இந்தியப் பெண் ஊடகவியலாளர்கள்
பகுப்பு:இந்திய முஸ்லிம்கள்
பகுப்பு:இந்திய முஸ்லிம் எழுத்தாளர்கள்
சினேகதீரம் கடற்கரை

வலது|thumb|300x300px| சினேகதீரம் கடற்கரையின் நுழைவாயில்
**ஸ்னேகதீரம் கடற்கரை** அல்லது **காதல் கரை** (*Snehatheeram Beach* அல்லது *Love Shore*) என்பது இந்தியாவின், கேரள மாநிலத்தில், உள்ள திருச்சூர் மாவட்டத்தின் தளிகுளத்தில் உள்ள ஒரு கடற்கரை ஆகும். இது அரபிக் கடலின் கரையோரத்தில் அமைந்துள்ளது. இது ஒவ்வொரு பருவ காலத்திலும் உள்நாட்டு சுற்றுலாப் பயணிகளை ஈர்க்கிறது. 2010 ஆம் ஆண்டில் கேரள சுற்றுலாத்துறையால்  இந்த கடற்கரை சிறந்த கடற்கரை சுற்றுலாத் தலமாக தேர்ந்தெடுக்கப்பட்டது. இந்த கடற்கரையை கேரள சுற்றுலாத்துறை  பராமரிக்கிறது.  

## வசதிகள்
இந்தக் கடற்கரைக்கு அருகில் அனைத்து வசதிகளுடன்கூடிய குழந்தைகள் பூங்கா அமைந்துள்ளது. பூங்காவிற்கான நுழைவு கட்டணம் வயது வந்தோருக்கு ரூ .10 மற்றும் குழந்தைகளுக்கு ரூ. 5 ஆகும். இங்கு கடல் உயிரினக் காட்சியகம், நன்கு பராமரிக்கப்படும் பூங்கா, நடைபாதைகள் ஆகியவை  சுற்றுலாப் பயணிகளுக்கு ஏற்றதாக உள்ளது.  திருச்சூரின் கடல் உணவை உண்பதற்கு *நாலுக்கெட்டு* என்ற உணவகம் சுற்றுலாப்பயணிகளின் வசதிக்காக அமைந்துள்ளது.    

## குறிப்புகள்

பகுப்பு:திரிச்சூர் மாவட்டக் கடற்கரைகள்
பிணியாறுதல்

**பிணியாறுதல்** *(convalescence)*  என்பது நோய் அல்லது காயத்திற்குப் பிறகு உடல்நலம் மற்றும் வலிமை படிப்படியாக மீட்சியடைதலைக் குறிக்கும். நோயாளி குணமடைந்து முந்தைய உடல்நிலைக்குத் திரும்பும்போதும் இந்நிலை ஒரு தொற்று நோய் அல்லது நோயின் பிந்தைய கட்டத்தையே குறிக்கிறது. நோயாளி  நலமானதாக உணர்ந்தாலும் மற்றவர்களுக்கு தொற்றுநோய்க்கான ஓர் ஆதாரமாக இந்நிலை பார்க்கப்படுகிறது.  இந்த பொருளில் மீட்பு என்பது இதனை ஒத்த சொல்லாக கருதப்படுகிறது. சில நேரங்களில் ஒரு பெரிய அறுவை சிகிச்சையின் பின்னர் நோயாளியின் பராமரிப்பையும் இது உள்ளடக்குகிறது.  இதன்படி  நோயாளிகள் வழக்கமான பரிசோதனைகளுக்கு மருத்துவரை சந்திக்க வேண்டும். 

பிணியாற்றுதல் பராமரிப்பு வசதிகள் சில நேரங்களில் தொடரும் பராமரிப்பு வசதிகள் என்ற பொருள் கொண்ட்ட சி.சி.எஃப் என்ற ஆங்கில எழுத்துச் சுருக்கத்தால் அங்கீகரிக்கப்படுகின்றன. 

## மேற்கோள்கள்

பகுப்பு:உடல்நலம்